มื้อเย็นอยากลองทานร้านใหม่ๆที่ไม่เคยลองบ้าง เดินไปเรื่อยๆเลยมาจบที่ร้านนี้ค่ะ ร้าน Ready Mele จะอยู่ตรงข้ามกับร้าน Mitasu Grill ภายในร้านค่อนข้างกว้างขวาง มีโต๊ะเยอะ มีเมนูให้เลือกหลากหลาย ที่สำคัญ free wifi ด้วยนะจ๊ะ

เมนูที่สั่ง คือ

- ข้าวหน้าหมูทงคัทสึไข่ตุ๋น
เสิร์ฟมาพร้อมกับน้ำซุปร้อนๆ 1 ถ้วย ข้าวนุ่มดีค่ะ ส่วนหมูทอดเราว่าแข็งไปนิด ไข่ก็ยังดูไม่ใช่ไข่ตุ๋นเหมือนชื่อเมนูเท่าไร โดยรวมจานนี้ก็โอเคแหละแต่เหมือนยังขาดอะไรไป จะออกแนวจืดๆมากกว่า

- ข้าวแกงมัสมั่น
เสิร์ฟพร้อมข้าวสวยตกแต่งจานด้วยแตงกวาและมะเขือเทศด้านข้าง มัสมั่นเสิร์ฟใส่ถ้วยเล็กๆ รสชาติโอเคเป็นมัสมั่นอยู่ค่ะ จะออกแนวหวานๆนิดนึง

- เกี๊ยวน้ำหมูแดง
เมนูนี้สั่งมาลองเพราะเห็นรีวิวอื่นๆบอกว่าโอเค ราคาก็ไม่แรงเกินไป เกี๊ยวเนื้อแน่น นุ่มใช้ได้นะคะ แต่เราว่าน้ำซุปมันจืดไปหน่อยทำให้รสชาติของเกี๊ยวน้ำชามนี้ drop ลงไป

พนักงานบริการโอเคดีค่ะ ใช้เวลาในการรออาหารไม่นาน ลองแวะมาทานกันดูได้นะคะ 